**บทสรุปผู้บริหาร**

การประเมินความพึงพอใจขององค์การบริหารส่วนตำบลบ้องตี้ อำเภอไทรโยค   
จังหวัดกาญจนบุรี โดยมีวัตถุประสงค์คือ เพื่อศึกษาระดับความพึงพอใจของประชาชนที่มีต่อการให้บริการขององค์การบริหารส่วนตำบลบ้องตี้ อำเภอไทรโยคจังหวัดกาญจนบุรี จำนวน 5 ภาระงาน ประกอบด้วย

1. งานด้านการจัดการแข่งขันกีฬาต้านยาเสพติด เยาวชนและประชาชน

2. งานด้านการส่งเสริมและพัฒนาอาชีพ

3. งานด้านการป้องกันและบรรเทาสาธารณภัย

4. งานด้านการดำเนินงานของศูนย์พัฒนาเด็กเล็ก

5. งานด้านการจัดการขยะเปียก

ซึ่งการประเมินในครั้งนี้เป็นการวิจัยเชิงสำรวจ (Survey) โดยใช้แบบสอบถามเป็นเครื่องมือในการรวบรวมข้อมูลและกลุ่มตัวอย่างที่ศึกษาในครั้งนี้คือ ผู้ที่มีส่วนไดสวนเสียที่มาขอรับหรือใช้บริการขององค์การบริหารส่วนตำบลบ้องตี้ อำเภอไทรโยค จังหวัดกาญจนบุรีจำนวน 360 คน โดยใช้ วิธีการสุ่มแบบตามความสะดวก (Convenience Sampling) นำมาวิเคราะห์ข้อมูลเชิงสถิติพรรณนาแสดงค่าจำนวนร้อยละค่าเฉลี่ยและส่วนเบี่ยงเบนมาตรฐานซึ่งสามารถสรุปผลการวิจัยได้ ดังนี้

**ผลการศึกษาข้อมูลเกี่ยวกับลักษณะส่วนบุคคลของผู้ตอบแบบสอบถาม** พบว่า ผู้ตอบแบบสอบถามส่วนใหญ่เป็นเพศชาย มีอายุระหว่าง 46 – 55 ปี การศึกษาระดับมัธยมศึกษาตอนปลายหรือเทียบเท่า/ปวช. อาชีพเกษตรกร รายได้เฉลี่ยต่อเดือนต่อเดือนต่ำกว่า 8,000 บาท และขอรับบริการจากองค์การบริหารส่วนตำบลบ้องตี้ โดยเฉลี่ยน้อยกว่า 3 ครั้งต่อปีครั้งต่อปี

**ผลการแจกแจงข้อมูลเกี่ยวกับความพึงพอใจต่อการให้บริการขององค์การบริหารส่วนตำบลบ้องตี้** ผู้ตอบแบบสอบถาม มีระดับความพึงพอใจที่มีต่อการดำเนินงานการให้บริการขององค์การบริหารส่วนตำบลบ้องตี้ อำเภอไทรโยค จังหวัดกาญจนบุรี ตามภาระงานด้วยค่าเฉลี่ยที่ 4.635 โดยใน**ภาพรวมของระดับความพึงพอใจอยู่ในระดับมากที่สุด คิดเป็นร้อยละ** **92.70**

เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในงานด้านการจัดการขยะเปียก ในระดับมากที่สุด ด้วยค่าเฉลี่ยที่ 4.720 คิดเป็นร้อยละ 94.40 รองลงมาได้แก่ ความพึงพอใจในงานการดำเนินงานของศูนย์พัฒนาเด็กเล็ก ในระดับมากที่สุด ด้วยค่าเฉลี่ยที่ 4.676 คิดเป็นร้อยละ 93.52 ความพึงพอใจในด้านการส่งเสริมและพัฒนาอาชีพ ตามหลักเศรษฐกิจพอเพียง ในระดับมากที่สุด ด้วยค่าเฉลี่ยที่ 4.632คิดเป็นร้อยละ 92.64 ความพึงพอใจในงานด้านการป้องกันและบรรเทาสาธารณภัย (การขอใช้น้ำ) ในระดับมากที่สุดด้วยค่าเฉลี่ยที่ 4.586คิดเป็นร้อยละ 91.72และความพึงพอใจในด้านการจัดการแข่งขันกีฬาต้านยาเสพติด เยาวชนและประชาชน   
ในระดับมากที่สุด ด้วยค่าเฉลี่ยที่ 4.562 คิดเป็นร้อยละ 91.24 ตามลำดับ และหากพิจารณาแต่  
ละภาระงาน พบว่า

**ภาระงานที่ 1** ความพึงพอใจที่มีต่อการให้บริการงานด้านการจัดการแข่งขันกีฬาต้านยาเสพติด เยาวชนและประชาชน เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับ  
ความพึงพอใจสูงสุด 3 อันดับแรกในเรื่อง จัดให้มีหรือสนับสนุนกิจกรรมที่เสริมความรู้ด้านยาเสพติดแก่เยาวชนและประชาชนเกี่ยวกับการเล่นกีฬา รองลงมา คือ จัดให้มีหรือสนับสนุนการรณรงค์หรือประชาสัมพันธ์ ด้านการจัดการกีฬาให้แก่เยาวชนและประชาชนอย่างทั่วถึง และมีดำเนินการเพื่อการส่งเสริมการจัดการกีฬาให้แก่เยาวชนและประชาชน ในระดับมากที่สุด ด้วยค่าเฉลี่ย 4.59, 4.58 และ 4.56 คิดเป็นร้อยละ 91.80, 91.60 และ 91.20 ตามลำดับ

**ภาระงานที่ 2** ความพึงพอใจที่มีต่องานด้านการส่งเสริมและพัฒนาอาชีพ ตามหลักเศรษฐกิจพอเพียง เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจสูงสุด   
3 อันดับแรกในเรื่อง การส่งเสริมการเรียนรู้การจัดตั้งกลุ่มอาชีพตามหลักปรัชญาเศรษฐกิจพอเพียง  
มีความเหมาะสม รองลงมาคือ มีการประชาสัมพันธ์ข้อมูลข่าวสารผ่านช่องทางต่างๆอย่างเหมาะสม และมีการจัดกิจกรรมเพื่อการมีส่วนร่วมฝึกอาชีพและฝึกปฏิบัติจริงตามขั้นตอน ในระดับมากที่สุด ด้วยค่าเฉลี่ย 4.71, 4.68 และ 4.63 คิดเป็นร้อยละ 94.20, 93.60 และ 92.60 ตามลำดับ

**ภาระงานที่ 3** ความพึงพอใจที่มีต่อการให้บริการงานด้านการป้องกันและบรรเทาสาธารณภัย (การขอใช้น้ำ) เมื่อพิจารณาเป็นรายข้อพบว่า ผู้ตอบแบบสอบถามส่วนใหญ่มีระดับความพึงพอใจสูงสุด 3 อันดับแรกในเรื่อง เจ้าหน้าที่มีความพร้อมในการปฏิบัติหน้าที่ทุกเวลา รองลงมาคือ   
มีการแจกจ่ายน้ำเพื่ออุปโภค/บริโภคให้กับประชาชนที่เดือดร้อน และเจ้าหน้าที่ให้บริการจัดส่งน้ำให้ประชาชนที่เดือดร้อนได้ในทันที ในระดับมากที่สุด ด้วยค่าเฉลี่ย 4.66, 4.58 และ 4.57 คิดเป็นร้อยละ 93.20, 91.60 และ 91.40 ตามลำดับ

**ภาระงานที่ 4** ด้านความพึงพอใจที่มีต่องานการดำเนินงานของศูนย์พัฒนาเด็กเล็ก   
เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจสูงสุด 3 อันดับแรก ในเรื่อง ความสะอาด/ความปลอดภัยของศูนย์พัฒนาเด็กเล็ก รองลงมา คือ เด็กเล็กได้รับการดูแลเอาใจใส่จากศูนย์ฯเป็นอย่างดี และการจัดบริการด้านอาหารที่มีคุณภาพสำหรับเด็กเล็ก ในระดับมากที่สุด ด้วยค่าเฉลี่ย 4.70, 4.69 และ 4.67 คิดเป็นร้อยละ 94.00, 93.80 และ 93.40 ตามลำดับ

**ภาระงานที่ 5** ความพึงพอใจที่มีต่อด้านการจัดการขยะเปียก เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจสูงสุด 3 อันดับแรกในเรื่อง อบต. มีการปลูกจิตสำนึกให้รู้จักจัดการขยะมูลฝอยชุมชน (ต้นทาง) การคัดแยกและจัดทำถังขยะอินทรีย์หรือขยะเปียกครัวเรือน รองลงมา คือ อบต. มีการจัดการคัดแยกขยะก่อนทิ้ง การจัดทำจุดทิ้งขยะเปียกหรือขยะอินทรีย์ มีการทำลายขยะอันตรายอย่างถูกวิธี และมีการประชาสัมพันธ์เชิญชวนร่วมกันเพื่อช่วยลดปริมาณขยะตั้งแต่ต้นทางและแก้ไขปัญหาสิ่งแวดล้อมและเพื่อปฏิบัติตามนโยบายของรัฐบาล ในระดับมากที่สุด ด้วยค่าเฉลี่ย 4.75, 4.73 และ 4.72 คิดเป็นร้อยละ 95.00, 94.60 และ 94.40 ตามลำดับ

**กิตติกรรมประกาศ**

รายงานเรื่องการประเมินความพึงพอใจขององค์การบริหารส่วนตำบลบ้องตี้ อำเภอไทรโยค จังหวัดกาญจนบุรี ฉบับนี้ได้รับทุนสนับสนุนการประเมินจากองค์การบริหารส่วนตำบลบ้องตี้

ขอขอบคุณองค์การบริหารส่วนตำบลบ้องตี้ อำเภอไทรโยค จังหวัดกาญจนบุรี ที่กรุณาให้ความอนุเคราะห์การดำเนินการประเมิน ขอขอบคุณประชากรและเจ้าหน้าที่องค์การบริหาร ส่วนตำบลบ้องตี้ ที่กรุณาเสียสละเวลาให้ความอนุเคราะห์ในการเก็บรวบรวมข้อมูลและดำเนินการประเมินจนส่งผลให้การวิจัยครั้งนี้สำเร็จไปด้วยดี

สุดท้ายประโยชน์ของรายงานการประเมินฉบับนี้ขอมอบให้ผู้สนใจในการศึกษาทุกท่าน

คณะผู้ดำเนินงาน

กันยายน 2564